ISAMBILILO 8
Bushe Imfwa Yesu Afwile Yacindama Shani Kuli Imwe?
Yesu alifwile pa kuti tube no mweo. Yohane 3:16
Pa numa ya nshiku shitatu ukutula apo Yesu afwilile, abanakashi bamo baile ku nshiishi no kusanga ukuti umo bamubikile talimo. Yehova alibuushishe Yesu.
Pa numa Yesu amonekele ku batumwa bakwe.
Ca cine, Yehova e wabuushishe Yesu mu mubili wa mupashi no kumupeela umweo wa bumunshifwa na maka ayengi. Abasambi ba kwa Yesu balimumwene ilyo aleya ku muulu.
Lesa abuushishe Yesu no kumulenga aba Imfumu ya Bufumu bwa kwa Lesa. Daniele 7:13, 14
Pa kuti Yesu alubule abantu, aipeele umwine nge cilubula. (Mateo 20:28) Pa mulandu wa ici cilubula, Lesa alilenga twaba ne subilo lya kwikala umuyayaya.
Yehova asontele Yesu ukuba Imfumu ya kuteka isonde. Abantu ba cishinka ababuuka no kuya ku muulu ababa impendwa 144,000 e bakalateka pamo nankwe. Yesu pamo na ba 144,000 e bapanga ubuteko bwa ku muulu ubwalungama, e kutila Ubufumu bwa kwa Lesa.—Ukusokolola 14:1-3.
Ubufumu bwa kwa Lesa bukaalula isonde ukuba paradaise. Inkondo, ukucita ifyabipa, ubupiina, ne nsala tafyakabeko. Abantu bakaba ne nsansa icine cine.—Amalumbo 145:16.
Ishibilenipo na Fimbi
IMBILA NSUMA UKUFUMA KULI LESA!
Bushe Yesu Kristu Mwamwishiba Shani?
Sambilila ico Yesu afwilile, ifyo icilubula caba e lyo ne fyo Yesu alecita pali ino nshita.
IMBILA NSUMA UKUFUMA KULI LESA!
Bushe Mwalibwishiba Ubufumu bwa kwa Lesa?
Bushe Imfumu ya Bufumu bwa kwa Lesa ni nani, kabili finshi ubufumu bukacita?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn